Ur.broj:1-89/22

Zagreb – Sesvete, 16.02.2022.

 **ZAPISNIK**

 sa 1. sjednice Upravn og vijeća, održane 11. veljače 2022. godine u prostorijama Narodnog

 sveučilišta “Sesvete”. Sjednica je započela u 15 sati, a završila u 16 sati.

Prisutni: Koraljka Sopta, predsjednica

 Viktor Brezak, zamjenik predsjednice

 Ksenija Blažun, član

 Marina Trgovčević, voditeljica računovodstva i

 ovlašteni predstavnik Ustanove

Upravno vijeće jednoglasno je usvojilo Dnevni red:

1. Godišnji izvještaj o financijskom poslovanju Narodnog sveučilišta “Sesvete”

 za 2021. godinu

1. Programski izvještaj o radu Centra za kulturu Narodnog sveučilišta “Sesvete”

za 2021. godinu

1. Odluka o izmjenama i dopunama Statuta Narodnog sveučilišta “Sesvete”
2. Razno

Ad 1. – Zaključak

Godišnji izvještaj o poslovanju za 2021. godinu prezentirala je Marina Trgovčević, voditeljica računovodstva. Narodno sveučilište “Sesvete” je na kraju 2021. godine ostvarilo gubitak u iznosu od 32.820 kn koji je pokriven prenesenim viškom iz ranijih godina. Razlozi gubitka su u nedoznačenim sredstvima iz Gradskog ureda za kulturu za materijalne i programske izdatke. Višak prihoda raspoloživ u sljedećem razdoblju iznosi 252.265 kn.

Upravno vijeće je jednoglasno usvojilo izvještaj o financijskom poslovanju za 2021.godinu.

Ad 2. – Zaključak

Prema Godišnjem izvješću o izvršavanju programa i namjenskom korištenju sredstava Centra za kulturu NSS-a proizlazi da su svi programi za koje su potpisani ugovori uredno izvršeni iako nisu doznačena sva sredstva za njihovu realizaciju. Dug Grada za programske izdatke iznosi 63.500 kn i pokriven je iz vlastitih prihoda, ali se očekuje da će taj iznos biti doznačen u 2022.godini.

Upravno vijeće je jednoglasno usvojilo Godišnje programsko izvješće Centra za kulturu.

Ad 3. – Zaključak

U tijeku su izmjene i dopune statuta gradskih ustanova. Odlukom gradonačelnika Grada Zagreba dogovoreno je da se za sada pristupi samo promjenama u jednom članku i to sukladno zaključku Gradske skupštine Grada Zagreba. U Statutu NSS-a, u članku 32., stavku 1., dodaje se alineja 5. koja glasi:

- *protiv koje se ne vodi kazneni postupak što se dokazuje uvjerenjem pribavljenim od nadležnog suda ili sustavom e-građani koje ne smije biti starije od 15 dana od podnošenja prijave.*

Upravno vijeće je jednoglasno usvojilo Odluku o izmjenama i dopunama Statuta.

Zapisnik vodila Predsjednica Upravnog vijeća

Ksenija Blažun Koraljka Sopta